open-index/open-wikipedia-markdown huggingface dataset:
Viltuspalmu dzimta

**Viltuspalmu dzimta** (*Cyclanthaceae*) ir viena no pandānu rindas dzimtām, kurā apvienotas apmēram 230 daudzgadīgu lakstaugu sugas, kas iedalītas 12 ģintīs.

## Apraksts
Daudzgadīgi lakstaugi uz zemes, kāpelētājaugi un epifīti. Pavirši aplūkoti, pēc lapojuma nedaudz atgādina palmas.

Lapas vairumam ģinšu 40—150 cm garas, dakšaini divšķeltas ar smailām plūksnām un kāta garumu no vienas līdz divām trešdaļām no lapas kopējā garuma, arī veselas (*[[Ludovia]]*) vai plaukstveidīgi dalītas četrās plūksnās (*[[Carludovica]]*). Uz stublāja novietotas pamīšus vai spirāliski.

Ziedi cilindriskās vai ieapaļās vālītēs, kuras pie pamata skauj 2—8 zaļas, baltas, dzeltenas vai sarkanas seglapas. Putekšņlapas 10—20 (dažām sugām līdz 150).

Auglis — sulīga vai pasausa oga. Apputeksnē kukaiņi.

## Izplatība
Sastopamas tropu joslā Centrālamerikā, iekļaujot Karību jūras dienvidu daļas salas, un Dienvidamerikā. Amazones baseina centrālajā daļā regulāri sastopamas 10—12 viltuspalmu sugas. Dzimtas daudzveidības centrs ir apgabals no Panamas līdz Venecuēlai.

## Veģetācija
[thumb|''[Cyclanthus bipartius* [[lietus meži|lietus mežu]] zemsedzē veido lielas audzes un ir viegli atpazīstama pēc masīvās dakšaini divšķeltās [[lapas]] plātnes.]]
Aug tropu ēnainu [[lietus mežs|lietus mežu]] un mākoņu mežu zemsedzē, uz koku stumbriem no [[jūras līmenis|jūras līmeņa]] līdz 2,5—3 km [[augstums virs jūras līmeņa|v.j.l.]] [[Andi|Andu]] austrumu nogāzēs. Dažas sugas ir tipiski epifīti. Vairākas sugas, kā [[dakšainā viltuspalma]], veido lielas audzes un dažviet ir [[ekosistēma]]s dominanti zemsedzē vai kāpelējot augšup pa koku stumbriem.

== Klasifikācija ==
Dzimtā ietilpst 12 ģintis:
* *Asplundia* Harling, 1954
* *Carludovica* Ruiz & Pavón, 1794
* *Chorigyne* R.Erikss., 1989
* *Cyclanthus* Richard, 1824 — dakšainās viltuspalmas;
* *Dianthoveus* Hammel & G.J.Wilder, 1989
* *Dicranopygium* Harling, 1954
* *Evodianthus* Öersted, 1857
* *Ludovia* Brogniart, 1861
* *Schultesiophytum* Harling, 1958
* *Sphaeradenia* Harling, 1954
* *Stelestylis* Drude, 1881
* *Thoracocarpus'' Harling, 1958

## Atsauces

## Literatūra
* Augu ģeogrāfija un daudzveidība. Normunds Priedītis. Zvaigzne. 2008. 

## Ārējās saites
Sieva

[thumbnail|200px|[Boriss Kustodijevs|Borisa Kustodijeva glezna "Tirgotāja sieva"]]
**Sieva**, arī **dzīvesbiedre**, ir precēta sieviete attiecībā pret savu laulāto draugu — vīru. Sievu mēdz dēvēt arī par laulāto draudzeni. Pēc vīra nāves sieva tiek saukta par atraitni, bet pēc oficiālas laulības šķiršanas — par šķirteni. Sievas statuss, pienākumi un tiesības dažādās kultūrās un dažādos laikos ir bijuši atšķirīgi.

Ja vīrietis un sieviete dzīvo kopā, nereģistrējot laulību, tad dažās valstīs, atkarībā no likumiem, sievieti sauc par civilsievu.
Mūrnieki (Annas pagasts)

**Mūrnieki**, arī **Mournīki**, ir ciems Alūksnes novada Annas pagastā. Atrodas pagasta rietumu daļā 7 km no pagasta centra Annas, 14 km no novada centra Alūksnes un 211 km no Rīgas.

Apdzīvotā vieta atrodas pie autoceļa V388, Paparzes upes krastā.

## Atsauces
Vingri (Rožkalnu pagasts)

**Vingri** (latgaliski: **Vyngri**) ir ciems Preiļu novada Rožkalnu pagastā. Atrodas pagasta centrālajā daļā 2,3 km no pagasta centra Rimicāniem un 200,5 km no Rīgas.

Apdzīvotā vieta atrodas pie autoceļa V682 (Špoģi–Arendole–Vecvārkava–Sīļi), Dubnas upes kreisajā krastā.

1897. gadā katoļu ciemā bija 5 sētas ar 47 cilvekiem.
## Atsauces
Madrides metro

thumb|Madrides metro logo
**Madrides metro** () ir metro sistēma Spānijas galvaspilsētā un lielākajā pilsētā Madridē. Madrides metro savu darbību uzsāka 1919. gada 17. oktobrī un tās kopējais garums bija 3,5 kilometri ar astoņām stacijām. Mūsdienās Madrides metro sastāv no trīspadsmit līnijām un 301 stacijām. Kopējais līniju garums ir 293 kilometri no kuriem lielākā daļa atrodas zem zemes. Pēc 2015. gada datiem Madrides metro gada laikā pārvadāja 569,73 miljonus pasažieru un 1,56 miljonus pasažieru vienas dienas laikā. Madrides metro strādā katru dienu no pulksten 6:00 līdz 1:30. Viens brauciens Madrides metro atkarībā no līnijas izmaksā no 1,50 līdz 3 eiro, bet desmit braucieni no 11,20 līdz 12,20 eiro.

Tas ir piektais noslogotākais metro Eiropā un divdesmit piektais noslogotākais metro pasaulē pēc pārvadāto pasažieru skaita viena gada laikā. Tas ir trešais garākais metro Eiropā aiz Londonas metro un Maskavas metro, kā arī astotais garākais metro pasaulē pēc visu līniju kopējā garuma.

## Atsauces
Andriveņi

**Andriveņi** (latgaliešu: **Andriveni**) ir ciems Preiļu novada Upmalas pagastā. Atrodas pagasta centrālajā daļā 2,9 km no pagasta centra Vecvārkavas un 199,4 km no Rīgas.

Apdzīvotā vieta atrodas pie autoceļa V678 (Līksna–Kalupe–Vecvārkava–Rožupe).

1897. gadā katoļu ciemā bija 11 sētas ar 59 cilvēkiem.
## Atsauces
Henrijs Klejs

**Henrijs Klejs** (; dzimis , miris ) bija amerikāņu jurists, plantators un politiķis.

Bija viens no sava laika ietekmīgākajiem politiķiem, senators no Kentuki štata gan ASV Senātā, gan ASV Pārstāvju palātā. Trīs reizes, ar pātraukumiem, bija ASV Pārstāvju palātas spīkers. No 1825. līdz 1829. gadam bija ASV Valsts sekretārs prezidenta Džona Kvinsija Adamsa laikā. Neveiksmīgi piedalījies 1824., 1832. un 1844. gada ASV prezidenta vēlēšanās, bet 1840. un 1848. gadā centās panākt savu izvirzīšanu par Vigu partijas prezidenta kandidātu.

Klejs bija viens no galvenajiem "vanagiem" pirms 1812. gada Britu—amerikāņu kara. Bija viens no Amerikāņu ekonomiskās sistēmas proponētājiem. Vēlāk Klejs bija viens no ASV—Meksikas kara (1846–1848) pretiniekiem. Henrijs Klejs tika uzskatīts par ASV Rietumu interešu aizstāvi. Piedalījās 1820. gada Misūri kompromisa, 1833. gada Tarifu kompromisa un 1850. gada kompromisa izstrādē.

## Ārējās saites
Zeļtovka

**Zeļtovka** (arī **Zeļtauka**) ir ciems Preiļu novada Rožkalnu pagastā. Atrodas pagasta dienvidos 10,3 km no pagasta centra Rimicāniem un 217,4 km no Rīgas.

Apdzīvotā vieta atrodas pie autoceļa V678 (Līksna–Kalupe–Vecvārkava–Rožupe), Lielā Kalupes ezera austrumu krastā.

1897. gadā katoļu ciemā bija 3 sētas ar 13 cilvēkiem.
## Atsauces
Klejs (nozīmju atdalīšana)

**Klejs** var būt:

* Braiens Klejs (*Bryan Clay*, dzimis 1980), amerikāņu vieglatlēts;
* Henrijs Klejs (*Henry Clay*, 1777—1852), amerikāņu politiķis;
* Kasiuss Klejs amerikāņu boksera Muhameda Ali īstais vārds.
Barselonas metro

thumb|Barselonas metro logo
**Barselonas metro** () ir metro sistēma Spānijas otrajā lielākajā pilsētā un Katalonijas galvaspilsētā Barselonā. Barselonas metro savu darbību uzsāka 1924. gadā. Mūsdienās Barselonas metro sastāv no vienpadsmit līnijām un 180 stacijām. Kopējais līniju garums ir 146 kilometri, no kuriem lielākā daļa jeb 98% atrodas zem zemes. Pēc 2014. gada datiem Barselonas metro gada laikā pārvadāja 416,2 miljonus pasažieru un ap 1,14 miljoniem pasažieru vienas dienas laikā. Barselonas metro ir pieejamas astoņu veidu biļetes. Viena brauciena cena atkarībā no līnijas svārstās no 2,15 līdz 7,60 eiro.

Tas ir septītais noslogotākais metro Eiropā un trīsdesmit piektais noslogotākais metro pasaulē pēc pārvadāto pasažieru skaita viena gada laikā. Tas ir sestais garākais metro Eiropā un divdesmit otrais garākais metro pasaulē pēc visu līniju kopējā garuma.

## Atsauces

## Ārējās saites
Isajass Plesi

**Isajass Plesi** (;  Buenosairesa —  Buenosairesa) bija Argentīnas starptautiskais meistars šahā (1965).

## Biogrāfija
1930. gados bijis viens no Argentīnas vadošajiem šahistiem. Divas reizes uzvarējis Argentīnas šaha čempionātos (1929, 1930). 1934. gadā izcīnījis 2. vietu Dienvidamerikas šaha čempionātā, bet 1936. gadā uzvarējis šajā turnīrā. Piedalījies šaha turnīros arī Eiropā, kur lielāko panākumu guvis 1930. gadā Ljēžā, kad bijis otrais aiz Viktora Sultanbajeva. Uzbrūkošā spēles stila dēļ iesaukts par "tanku" ().

Pārstāvējis Argentīnas komandu Pasaules šaha olimpiādēs, kurās piedalījies 3 reizes (1935-1939). Individuālā vērtējumā izcīnījis zelta (1939) un bronzas (1937) medaļas.

Par vēsturiskajiem panākumiem turnīros FIDE 1965. gadā Plesi piešķīrusi starptautiskā meistara (IM) nosaukumu.

## Atsauces

## Ārējās saites
Nīmegka

**Nīmegka** () ir pilsēta un kopiena (āmte) Vācijā, Brandenburgā, Potsdamas-Mitelmarkas apriņķī uz dienvidrietumiem no Potsdamas, Augstā Flēminga dabas parka (*Naturpark Hoher Fläming*) teritorijā.

## Vēsture
Rakstos pirmoreiz minēta 1161. gadā. Pēc Otrā pasaules kara līdz 1990. gadam ietilpa VDR.

## Atsauces

## Ārējās saites
Pauls Mihels

**Pauls Mihels** (; ;  Alcenava —  Laplata) bija Vācijas un Argentīnas starptautiskais meistars šahā (1956).

## Biogrāfija
1930. gados bijis viens no Vācijas vadošajiem šahistiem. 1935. gadā Āhenē dalījis otro vietu Vācijas 28. šaha čempionātā. Šo panākumu atkārtojis 1938. gadā Vācijas 30. šaha čempionātā.

Pārstāvējis Vācijas komandu lielākajos komandu šaha turnīros:
* Pasaules šaha olimpiādē piedalījies 1939. gadā un komandu vērtējumā izcīnījis zelta medaļu;
* neoficiālajā Pasaules šaha olimpiādē piedalījies 1936. gadā un komandu vērtējumā izcīnījis bronzas, bet individuālajā vērtējumā - sudraba medaļas.

Sākoties Otrajam pasaules karam kopā ar Vācijas komandu atradies Pasaules šaha olimpiādē Buenosairesā. Lai gan Vācijas komanda uzvarēja olimpiādē komandu vērtējumā, neviens no tās dalībniekiem neatgriezās kara pārņemtajā Eiropā. Arī Mihels palicis Argentīnā un nomainījis savu vārdu no *Pauls* uz *Pablo*.

1940. un 1950. gados piedalījies šaha turnīros Argentīnā un Austrijā. Lielākais panākums - uzvara 1949. gadā Rosario, apsteidzot Arturo Pomaru. 1951. gadā dalījis 5.-7. vietu turnīrā Vīnē.

Par vēsturiskajiem panākumiem turnīros FIDE 1956. gadā Mihelam piešķīrusi starptautiskā meistara (IM) nosaukumu.

## Atsauces

## Ārējās saites
Bogdans Stanku

**Bogdans Sorins Stanku** (, dzimis  Pitešti) ir bijušais rumāņu futbolists un Rumānijas futbola izlases spēlētājs. Spēlēja kā uzbrucējs vai kreisās malas pussargs.

Juniora vecumā 2005. gadā sācis spēlēt klubā *[[FC Argeș Pitești|Argeș Pitești]]*, uz neilgu laiku iznomāts klubam *[[CS Mioveni|Mioveni]]*. Vēlāk pievienojies klubam *[[FC Unirea Urziceni|Unirea Urziceni]]*. 2008. gadā pievienojies klubam *[[FC Steaua|Steaua București]]* un sezonu pabeidzis kā rezultatīvākais spēlētājs ar 11 gūtiem vārtiem. 2011. gadā Stanku par 5 miljoniem eiro iegādājās Turcijas klubs *[[Galatasaray S.K. (football team)|Galatasaray]]*. Pēc ne visai veiksmīgās debijas Stanku iznomāts klubam *[[Orduspor]]*, uz kuru vēlāk pārgājis pastāvīgi. Pēc kluba izkrišanas no *[[Süper Lig]]* Stanku pārcēlās uz *[[Gençlerbirliği S.K.|Gençlerbirliği]]*.

Stanku no 2006. līdz 2009. gadam spēlējis Rumānijas U-21 izlasē, kur 15 mačos guvis 5 vārtus. 2010. gada septembrī debitējis pieaugušo izlasē spēlē pret Albāniju, iznākot uz maiņu 64. minūtē un gūstot vārtus.

## Atsauces

## Ārējās saites
Ludvigs Engelss

**Ludvigs Engelss** (;  Diseldorfa —  Sanpaulu) bija Vācijas un Brazīlijas šahists.

## Biogrāfija
1930. gados bijis viens no Vācijas vadošajiem šahistiem. 1929. gadā uzvarējis šaha turnīrā Dīsburgā. 1930. gadā dalījis pirmo vietu šaha turnīrā Diseldorfā. Lielāko panākumu izcīnījis 1936. gada starptautiskajā šaha turnīrā Drēzdenē, kad palicis otrais aiz Pasaules eksčempiona šahā Aleksandra Aļehina, uzvarot to savstarpējā partijā, un apsteidzis veselu virkni pazīstamu šahistu: Gēzu Maroci, Jideonu Stolberju, Jefimu Bogoļubovu un Paulu Keresu.

Pārstāvējis Vācijas komandu lielākajos komandu šaha turnīros:
* Pasaules šaha olimpiādē piedalījies 1939. gadā un gan komandu, gan individuālā vērtējumā izcīnījis zelta medaļas;
* neoficiālajā Pasaules šaha olimpiādē piedalījies 1936. gadā un komandu vērtējumā izcīnījis bronzas medaļu.

Sākoties Otrajam pasaules karam kopā ar Vācijas komandu atradies Pasaules šaha olimpiādē Buenosairesā. Lai gan Vācijas komanda uzvarēja olimpiādē komandu vērtējumā, neviens no tās dalībniekiem neatgriezās kara pārņemtajā Eiropā. Arī Engelss palicis Argentīnā, taču atšķirībā no saviem komandas biedriem drīz vien pārcēlies dzīvot uz Brazīliju.

Brazīlijā regulāri piedalījies dažādos šaha turnīros, tajā skaitā arī divos Pasaules šaha čempiona izcīņas cikla Dienvidamerikas zonas turnīros (1957, 1960), taču savus pirmskara rezultātus vairs nav atkārtojis. Līdz mūža beigām strādājis par šaha treneri Sanpaulu šaha klubā ().

## Atsauces

## Ārējās saites
Heinrihs Reinharts

**Heinrihs Reinharts** (; ;  Štetina —  Buenosairesa) bija Vācijas un Argentīnas šahists.

## Biogrāfija
1930. gados vairākkārt piedalījies Vācijas šaha čempionātu finālos (1934, 1935, 1937, 1938). Labāko rezultātu sasniedzis 1934. gadā Āhenē, kad Vācijas 27. šaha čempionātā izcīnījis otro vietu aiz Kārļa Karlsa.

Pārstāvējis Vācijas komandu Pasaules šaha olimpiādē 1939. gadā un komandu vērtējumā izcīnījis zelta medaļu. Šīs šaha olimpiādes laikā sākās Otrais pasaules karš un neviens no vācu komandas dalībniekiem neatgriezās kara pārņemtajā Eiropā. Arī Reinharts palicis Argentīnā un nomainījis savu vārdu no *Heinrihs* uz *Enrike*.

Līdz mūža beigām turpinājis spēlēt šaha turnīros. Daudzkārtējais Argentīnas šaha čempionātu dalībnieks (1949, 1950, 1951, 1954, 1955, 1956, 1957, 1958, 1960, 1961), kuros lielāko panākumu guvis 1950. gadā, kad finālā dalījis 1.-3. vietu, bet papildu turnīrā palicis trešais. Divas reizes piedalījies arī Pasaules šaha čempiona izcīņas Dienvidamerikas zonas turnīros (1951, 1960).

## Atsauces

## Ārējās saites
Šērs

**Šērs** var būt:

* Fabians Šērs (*Fabian Schär*; 1991) — šveiciešu futbolists;
* Reinhards Šērs (*Reinhard Scheer*; 1863—1928) — Vācijas Impērijas flotes admirālis.

## Skatīt arī
* Šēra
Otte

**Otte**, arī **Ote** vai **Ate**, ir ciems Alūksnes novada Annas pagastā. Atrodas pagasta rietumu daļā 7 km no pagasta centra Annas, 16 km no novada centra Alūksnes un 201 km no Rīgas.

Apdzīvotā vieta atrodas pie autoceļa V396, Paparzes upes krastā.

## Atsauces
Mets Marijs

**Mets Marijs** (; dzimis ) ir kanādiešu hokejists, vārtsargs. Pašlaik (2022) Marijs spēlē Nacionālās hokeja līgas kluba Toronto "Maple Leafs" sastāvā.

## Spēlētāja karjera
Profesionāļa karjeru sāka 2013.—14. gada sezonas noslēgumā, kad pēc vairākām OHL aizvadītām sezonām, debitēja AHL komandas Skrentonas "Penguins" sastāvā. 2014.—15. gada sezonā Marijs jau bija komandas pamatvārtsargs, sezonas beigās iegūstot līgas labākā vārtsarga balvu un tiekot iekļauts arī līgas simboliskajā izlasē. 2015.—16. gada sezonu Marejs uzsāka AHL, taču decembrī debitēja NHL kluba Pitsburgas "Penguins" sastāvā. Sezonas otrajā pusē "Penguins" rindās aizvadīja vēl deviņas spēles, taču izslēgšanas kārtā ieņēma Marka Andrē Flerī vietu kā komandas pamatvārtsargs un kopā ar "Penguins" izcīnīja Stenlija kausu. 2017. gadā kopā ar "Penguins" vēlreiz izcīnīja Stenlija kausu.

2020. gada oktobrī Marijs tika aizmainīts uz Otavas "Senators".

## Ārējās saites
*

## Atsauces
Mārvins Minskis

**Mārvins Lī Minskis** (;  — ) bija amerikāņu kognitīvais zinātnieks, darbojās mākslīgā intelekta jomā. Minskis bija Masačūsetsas Tehnoloģiju institūta Mākslīgā intelekta laboratorijas līdzdibinātājs, vairāku svarīgu publikāciju autors mākslīgā intelekta un filozofijas tēmās.

## Biogrāfija
Mārvins Lī Minskis dzimis Ņujorkā acu ķirurga Henrija Minska un viņa sievas Fanijas — cionisma aktīvistes, ģimenē. Minskis apmeklēja *Ethical Culture Fieldston School* privātskolu un Bronksas Zinātņu vidusskolu. Vēlāk mācījās arī Filipsa akadēmijā Andoverā, Masačūsetsā. Pēc tam no 1944. līdz 1945. gadam dienēja ASV Jūras kara flotē. 1950. gadā saņēma bakalaura grādu matemātikā Hārvarda Universitātē un 1954. gadā — doktora grādu matemātikā Prinstonas Universitātē.

No 1958. gada līdz pat savai nāvei 2016. gadā viņš strādāja Masačūsetsas Tehnoloģiju institūta fakultātē. 1959. gadā viņš kopā ar Džonu Makārtiju nodibināja MIT Mākslīgā intelekta laboratoriju. Viņš bija *[[Toshiba]]* mediju mākslas un zinātnes, kā arī elektrotehnikas un datorzinātnes profesors.

## Personīgā dzīve
1952. gadā M. Minskis apprecēja pediatri Gloriju Radišu; viņiem piedzima trīs bērni. Minskis bija talantīgs klavierspēles improvizators, publicēja pārdomas par saistību starp mūziku un psiholoģiju.

## Atsauces

## Ārējās saites

* 
* Ar mākslīgā intelekta pētnieku Mārvinu Minski sarunājas Arnis Rītups "Laiks nomainīt paklāju" Rīgas Laiks 
* Ar Mārvinu Minski sarunājas Rejs Kērzvails "Smadzenes ir sarežģītas"
Gērijs Kehils

**Gērijs Džeimss Kehils** (; ; dzimis ) ir bijušais Anglijas futbolists, spēlēja centra aizsarga pozīcijā.

Kehils karjeru sāka *AFC Dronfield* Dārbišīrā. 2000. gadā pievienojās *[[Aston Villa F.C.|Aston Villa]]* jauniešu akadēmijai un turpināja savu attīstību. 2004. gadā pievienojās *[[Burnley FC|Burnley]]*, tiekot vienu sezonu iznomāts. Šajā komandā viņš sevi labi pierādīja un pēc atgriešanās debitēja *Aston Villa* sastāvā. Vēlāk viņš uz trijiem mēnešiem tika iznomāts *[[Sheffield United F.C.|Sheffield United]]* komandai. 2008. gada 30. janvārī pārgāja uz *[[Bolton Wanderers F.C.|Bolton Wanderers]]* par aptuveni 5 miljoniem sterliņu mārciņu. Kehils Boltonas komandas sastāvā sevi labi parādīja, nostiprinoties pirmās komandas sastāvā un kļūstot par vicekapteini. Aizvadītajās 130 līgas spēlēs viņš guva 13 vārtus. 2012. gada janvārī Kehils pievienojās *Chelsea* komandai par aptuveni 7 miljoniem sterliņu mārciņu. Kopā ar komandu Kehils debijas sezonā uzvarēja Čempionu līgā un FA kausā, pēc tam gūstot uzvaras arī UEFA Eiropas līgā, Līgas kausā un divreiz Premjerlīgā. 2019. gadā Kehilam beidzās līgums ar *Chelsea* un viņš kā brīvais aģents pārgāja uz ''Crystal Palace''.  Kehils paziņoja, ka viņš pēc līguma beigām pametīs klubu. 2021. gada 20. augustā viņš noslēdza viena gada līgumu ar ''Bournemouth''.

## Karjera izlasē
Kehils pārstāv Anglijas izlasi un tās sastāvā piedalījās 2014. gada Pasaules kausā. Kehils drīkstēja pārstāvēt arī Īrijas izlasi, bet izvēlējās pārstāvēt Angliju. 2009. gada jūnijā Kehilu izsauca uz Anglijas spēli pret Kazahstānas izlasi. Tomēr komandas sastāvā viņš debitēja tikai 2010. gada 3. septembrī nākot uz maiņu pārbaudes spēlē pret Bulgārijas izlasi. 2011. gada 29. martā Kehils pirmoreiz spēlēja sākumsastāvā pārbaudes spēlē pret Ganas izlasi, bet pirmos vārtus izlasē guva pret Bulgāriju UEFA Euro 2012 kvalifikācijas spēlē. Kehils tika iekļauts komandas sastāvā 2016. gada Eiropas čempionātam.

## Sasniegumi
**Chelsea**

* Anglijas Premjerlīga: 2014–15, 2016–17
* FA kauss: 2011–12, 2017–18
* Anglijas Līgas kauss: 2014–15
* UEFA Čempionu līga: 2011–12
* UEFA Eiropas līga: 2012–13, 2018–19

## Atsauces

## Ārējās saites
Fabians Šērs

**Fabians Lukass Šērs** (; dzimis  Vīlē, Šveicē) ir šveiciešu futbolists, Anglijas Premjerlīgas kluba ''Newcastle United'' un Šveices futbola izlases spēlētājs, spēlē centra aizsarga pozīcijā.

Sācis spēlēt dzimtās pilsētas Vīles jauniešu un junioru komandās, 2012. gadā pārcēlies uz Šveices Superlīgas klubu *[[FC Basel]]*, no 2015. gada līdz 2018. gadam Šērs spēlējs Vācijas Bundeslīgas klubā *[[TSG 1899 Hoffenheim|1899 Hoffenheim]]*. Kopš 2018. gada spēlē Newcastle United.

Spēlējis dažāda vecuma Šveices jauniešu un junioru izlasēs, piedalījies 2012. gada olimpiskajās spēlēs. Pieaugušo izlasē debitējis 2013. gadā. Pirmos vārtus guvis spēlē pret Islandi. Spēlējis 2014., 2018. un 2022. gada FIFA Pasaules kausā, kā arī 2016., 2020. un 2024. gada Eiropas čempionātā.

## Sasniegumi
**Basel**

* Šveices Superlīga: 2012—13, 2013—14, 2014—15

**Newcastle United**
*Anglijas Līgas kauss: 2024—25
## Atsauces

## Ārējās saites
Reinharts

**Reinharts** var būt:

* Grifins Reinharts (*Griffin Reinhart*) — Kanādas hokejists (dzimis 1994. gadā);
* Heinrihs Reinharts (*Heinrich Reinhardt*) — Vācijas un Argentīnas šahists (1903—1990);
* Sems Reinharts (*Sam Reinhart*) — Kanādas hokejists (dzimis 1995. gadā).
Fabiāns Šteinheils

Grāfs **Fabiāns Gothards fon Šteinheils** (, ; dzimis , miris ) bija vācbaltiešu izcelsmes Krievijas impērijas infantērijas ģenerālis (no 1819. gada).

## Dzīvesgājums
Armijas dienestā no 1776. līdz 1831. gadam. No 1810. līdz 1824. gadam bija Somijas lielhercogistes ģenerālgubernators. Piedalījies Ceturtās koalīcijas karā, Krievu-zviedru karā (1808—1809) un 1812. gada karā. 1812. gada karā komandēja krievu karaspēka vienības Latvijas teritorijā, to skaitā Mežotnes kaujā. Pēc atvaļinājuma no dienesta apmetās Helsinkos un nodarbojās ar mineraloģiju un ģeoloģiju. Bija Pēterburgas Zinātņu akadēmijas goda biedrs.

Viņš palika Somijā un nomira Helsinkos 1831. gadā.

## Ārējās saites
* 

|-
Cīzara

**Cīzara** () ir pilsēta un kopiena (āmte) Vācijā, Brandenburgā, Potsdamas-Mitelmarkas apriņķī 25 kilometrus uz dienvidrietumiem no Brandenburgas pie Hāfeles.

## Vēsture
Rakstos pirmoreiz minēta 948. gadā. Pilsēta veidojās ap Brandenburgas bīskapa pili. Pēc Otrā pasaules kara līdz 1990. gadam ietilpa VDR.

## Atsauces

## Ārējās saites
Auri (stacija)

**Auri** ir neizmantots pieturas punkts dzelzceļa līnijā Glūda—Reņģe. Tas atrodas Auru pagastā apmēram 2 km uz dienvidiem no Auru ciema. Saglabājusies 1932. gadā būvētā stacijas ēka, kas mūsdienās tiek izmantota kā dzīvojamā ēka "Auru stacija". Apmēram puskilometru no stacijas Glūdas virzienā atrodas autoceļa P103 Dobele—Bauska pārbrauktuve.

## Vēsture
Pietura atvērta 1929. gadā, bet vēl pirms tam aptuveni šajā vietā bijusi Pēternieku pietura. Stacijas ēka uzbūvēta 1932. gadā. Pasažieru vilcieni šeit kursēja līdz 2010. gada 22. februārim. Drīz pēc tam nojaukta arī pasažieru nojume no koka dēļiem. Saglabājies perons ar apgaismošanas laternām.

## Attēlu galerija

Attēls:Auru stacija 01.jpg|Skats Glūdas virzienā, pa labi stacijas ēka
Attēls:Auru stacija 02.jpg|Perons un stacijas ēka
Attēls:Auru stacija 03.jpg|Skats Reņģes virzienā
Attēls:Auru stacija 04.jpg|Stacijas ēka no Reņģes puses
Attēls:Auru stacija 05.jpg|Pasažieru nojumes atrašanās vieta
Attēls:Auru stacija 06.jpg|P103 pārbrauktuve, stacija tālāk pa kreisi


## Atsauces

## Ārējās saites
* Auru stacijas fotogrāfijas 
* Auru stacija padomju laika kartē
Rožu iela (Liepāja)

**Rožu iela** ir iela Liepājā, atrodas Vecliepājas apkaimē. Rožu iela sākas krustojumā ar Kuršu ielu un beidzas krustojumā ar Liepu ielu. Aptuvenais ielas garums ir 600 metri. No krustojuma ar Kuršu ielu līdz krustojumam ar Uliha ielu to sedz asfaltbetons, bet pārējo ielas daļu sedz jaukts asfaltbetona un akmens bruģa segums. Rožu ielā kustība norit pa divām joslām.

Ielas apbūve galvenokārt sastāv no pirms kara laika apbūves. Rožu ielā 6 atrodas Liepājas dome, bet Rožu ielā 10 atrodas Liepājas Jāņa Čakstes vidusskolas sākumskolas ēka. Rožu ielā atrodas arī Latvijas valsts pirmajam prezidentam Jānim Čakstem veltīts laukums.

## Ielu savienojumi
Rožu iela ir savienota ar šādām ielām:
* Kuršu iela (T veida krustojums)
* Krišjāņa Valdemāra iela
* Alejas iela
* Toma iela
* Uliha iela
* Dzintaru iela
* Liepu iela (T veida krustojums)
Liepājas dome

**Liepājas dome** ir Liepājas pilsētas pašpārvaldes augstākā iestāde. Liepājas dome sastāv no piecpadsmit deputātiem, kurus ievēl reizi četros gados pašvaldību vēlēšanās. Liepājas dome darbojas Rožu ielas 6 ēkā. Kopš 2021. gada 1. jūlijs Liepājas domes priekšsēdētājs ir Gunārs Ansiņš no Liepājas partijas. 

## Vēlēšanu vēsture

2017. gada Liepājas domes vēlēšanās no desmit sarakstiem tika ievēlēti trīs saraksti. Visvairāk balsu jeb 31,26% ieguva Liepājas partija, 29,15% ieguva apvienotasi LRA/biedrība “Liepājniekiem” saraksts, bet 19,58% ieguva Saskaņas centrs. No piecpadsmit deputātu vietām sešas ieguva Liepājas partija, piecas ieguva LRA/biedrība “Liepājniekiem”, bet četras deputātu vietas ieguva Saskaņas centrs. Pēc 2017. gada pašvaldību vēlēšanām Liepājas domes koalīciju veido Liepājas partija un LRA/biedrība “Liepājniekiem”, bet opozīcijā atrodas Saskaņa.
Koalīcijas vienošanās paredz, ka iepriekšējais pašvaldības vadītājs Uldis Sesks tiek atkārtoti izvirzīts mēra amatam, bet rudenī pēc Saeimas vēlēšanām viņu nomainītu Reģionu apvienības pārstāvis Jānis Vilnītis. Domes priekšsēdētāju rotācija tika veikta 2018. gada 22. novembrī.

2013. gada Liepājas domes vēlēšanās no desmit sarakstiem tika ievēlēti trīs saraksti. Visvairāk balsu jeb 35,85% ieguva Liepājas partija, 30,42% ieguva Reformu partija, bet 16,88% ieguva Saskaņa. No piecpadsmit deputātu vietām septiņas ieguva Liepājas partija, piecas ieguva Reformu partija, bet trīs deputātu vietas ieguva Saskaņas centrs. Pēc 2013. gada pašvaldību vēlēšanām Liepājas domes koalīciju veido Liepājas partija un Saskaņas centrs, bet opozīcijā atrodas Reformu partija.

## Priekšsēdētāji

* No 1990. gada līdz 1994. gadam — Imants Vismins
* No 1994. gada līdz 1997. gadam — Teodors Eniņš 
* No 1997. gada līdz 2018. gadam — Uldis Sesks
* No 2018. gada līdz 2021. gadam — Jānis Vilnītis
* No 2021. gada līdz šim brīdim — Gunārs Ansiņš
## Frakcijas
Pēc 2025. gada vēlēšanām

Pēc 2021. gada vēlēšanām

Pēc 2017. gada vēlēšanām

Pēc 2013. gada vēlēšanām

## Deputāti

## Komisijas
* Finanšu komiteja — priekšsēdētājs Gunārs Ansiņš;
* Pilsētas attīstības komiteja — priekšsēdētājs Uldis Sesks;
* Sociālo lietu, veselības un sabiedriskās kārtības komiteja — priekšsēdētājs Helvijs Valcis
* Izglītības, kultūras un sporta komiteja — priekšsēdētājs Jānis Vilnītis

## Ārējās saites
* Liepājas dome pilsētas pašvaldības portālā
Francišeks Suliks

**Francišeks Suliks** (;  Ļviva —  Adelaida) bija Polijas un Austrālijas šahists.

## Biogrāfija
Pēc profesijas bijis jurists, Ļvivas universitātes Juridiskās fakultātes absolvents. Pirms Otrā pasaules kara bijis viens no spēcīgākajiem Ļvivas šahistiem. 1934. gadā uzvarējis Ļvivas pilsētas šaha čempionātā. Tajā pašā gadā Polijas komandu šaha čempionātā izcīnījis bronzas medaļu Ļvivas komandas sastāvā.
Piedalījies Polijas šaha čempionātā 1935. gadā Varšavā, kurā dalījis 8.-9. vietu kopā ar Kazimežu Makarčiku.

Pārstāvējis Polijas komandu lielākajos komandu šaha turnīros:
* Pasaules šaha olimpiādē piedalījies 1939. gadā un komandu vērtējumā izcīnījis sudraba medaļu;
* neoficiālajā Pasaules šaha olimpiādē piedalījies 1936. gadā un komandu vērtējumā izcīnījis sudraba medaļu.

1939. gadā, sākoties Otrajam pasaules karam, Polijas izlases sastāvā atradies Pasaules šaha olimpiādē Buenosairesā. Tāpat kā daudzi citi šaha olimpiādes dalībnieki nolēmis neatgriezties Eiropā, tomēr vēlāk mainījis savu lēmumu un pievienojies ģenerāļa Vladislava Andersa vadītajam Otrajam poļu korpusam, kas no 1943. līdz 1945. gadam cīnījies Itālijas frontē. Karam beidzoties demobilizējies un kādu laiku dzīvojis Skotijā, pēc tam pārcēlies uz Austrāliju. Strādājis dažādus darbus — bijis strādnieks, inženieris rūpnīcā un radio tehniķis.

Austrālijā turpinājis piedalīties šaha turnīros. Bijis Adelaidas pilsētas šaha čempions un septiņas reizes uzvarējis Dienvidaustrālijas štata šaha čempionātos (1954, 1969, 1970, 1971, 1973, 1974, 1976/1978).

## Atsauces

## Ārējās saites
Broduži

**Broduži** (arī **Brodeuži**, **Brodiuži**, latgaliešu: **Brodyuži**) ir ciems Preiļu novada Upmalas pagastā. Atrodas pagasta dienvidaustrumu daļā 3,7 km no pagasta centra Vecvārkavas un 214,1 km no Rīgas.

Apdzīvotā vieta atrodas pie autoceļa V750 (Stolderi–Vecvārkava), netālu no Ūdzeņas upes.

1897. gadā katoļu ciemā bija 8 sētas ar 58 cilvēkiem.
## Atsauces
Ondrejs Duda

**Ondrejs Duda** (, dzimis  Sninā, Slovākijā) ir slovāku futbolists, Saūda Arābijas profesionālā līgas klubu *[[Al-Ettifaq Club|Al-Ettifaq]]* un Slovākijas futbola izlases spēlētājs. Spēlē uzbrūkošā pussarga pozīcijā.

Futbolista karjeru sācis dzimtās pilsētas Sninas jauniešu komandā *MFK Snina*, vēlāk pārcēlies uz *MFK Košice*, kur spēlējis visu vecuma grupu komandās un 17 gadu vecumā debitējis pieaugušo komandā. 2014. gada februārī Duda pievienojies Polijas klubam *[[Varšavas "Legia"|Legia Warszawa]]* uz četrarpus gadu kontraktu. 2015. gada 30. jūlija UEFA Eiropas līgas kvalifikācijas mačā viesos pret Albānijas klubu *[[FK Kukesi]]* Duda tika savainots ar skatītāju mestu akmeni, par ko *Legia* tika piešķirta tehniska uzvara 3—0, bet mājinieku klubam piešķirts naudas sods.

Valsts izlasē Duda debitējis 2014. gada novembrī, iznākot uz maiņu pārbaudes mačā pret Somiju. Spēlējis 2016., 2020. un 2024. gada Eiropas čempionātā.

## Sasniegumi
**Legia Warsaw**

* Ekstraklasa: 2013—14, 2015—16
* Polijas kauss: 2014—15, 2015—16

## Atsauces

## Ārējās saites
Duda

**Duda** var būt:
* Andžejs Duda (*Andrzej Duda*; 1972) — poļu politiķis, Polijas prezidents;
* Jans Kšištofs Duda (*Jan-Krzysztof Duda*; 1998) — Polijas šaha lielmeistars;
* Ondrejs Duda (*Ondrej Duda*; 1994) — Slovākijas futbolists.

## Skatīt arī
* Dūda
Brokovski

**Brokovski** (arī **Brakovski**, **Brokauski**) ir ciems Preiļu novada Upmalas pagastā. Atrodas pagasta dienvidaustrumos 5,2 km no pagasta centra Vārkavas un 215,8 km no Rīgas.

Apdzīvotā vieta atrodas nomaļus no valsts autoceļiem, Dubnas upes labajā krastā. Brokovskos atrodas vietējas nozīmes arheoloģijas piemineklis — Brokovsku viduslaiku kapi (Vecie Brokovsku kapi).

1897. gadā katoļu ciemā bija 25 sētas ar 213 cilvēkiem.
## Atsauces
Bušines

**Bušines** () ir ciems Preiļu novada Upmalas pagastā. Atrodas pagasta centrālajā daļā 8,1 km no pagasta centra Vecvārkavas un 197,5 km no Rīgas.

Apdzīvotā vieta atrodas nomaļus no valsts autoceļiem.

## Atsauces
Čukuri

**Čukuri** ir ciems Preiļu novada Upmalas pagastā. Atrodas pagasta dienvidaustrumu daļā 4,5 km no pagasta centra Vecvārkavas un 216,4 km no Rīgas.

Apdzīvotā vieta atrodas nomaļus no valsts autoceļiem, Dubnas upes labajā krastā.

## Atsauces
Ašenieki

**Ašenieki** (arī **Ašinieki**, **Ašinīki**) ir ciems Preiļu novada Upmalas pagastā. Atrodas pagasta austrumu daļā 8,5 km no pagasta centra Vecvārkavas un 211,9 km no Rīgas.

Apdzīvotā vieta atrodas nomaļus no valsts autoceļiem, uz dienvidiem no Ašenieku purva.

1897. gadā ciemā bija 13 sētas ar 75 cilvēkiem.

## Atsauces
Prēdeļi (Annas pagasts)

**Prēdeļi**, arī **Prīdeļi**, ir ciems Alūksnes novada Annas pagastā. Atrodas pagasta ziemeļu daļā 7 km no pagasta centra Annas, 10 km no novada centra Alūksnes un 211 km no Rīgas.

Apdzīvotā vieta atrodas netālu no autoceļa V388, Umāras upes krastā. Netālu atrodas šaursliežu dzelzceļa līnijas Gulbene—Alūksne pieturas punkts Vējiņi.

## Atsauces
Baganišķi

**Baganišķi** (**Badziniški**, **Baganiški**, **Poizeniški**) ir ciems Preiļu novada Upmalas pagastā. Atrodas pagasta dienvidu daļā 3,4 km no pagasta centra Vecvārkavas un 212,7 km no Rīgas.

Apdzīvotā vieta atrodas pie autoceļa V751 (Vecvārkava–Ančkini–Pieniņi–Kauša), Ūdzeņas upes krastā.

1897. gadā katoļu ciemā bija 15 sētas ar 77 cilvēkiem.
## Atsauces
Prēdeļi

**Prēdeļi** var būt:

*Prēdeļi — apdzīvota vieta Alūksnes novada Annas pagastā;
*Prēdeļi — apdzīvota vieta Gulbenes novada Druvienas pagastā.
Berezovka (Upmalas pagasts)

**Berezovka** (arī **Berezauka**) ir ciems Preiļu novada Upmalas pagastā. Atrodas pagasta dienvidaustrumos 7,6 km no pagasta centra Vecvārkavas un 214,6 km no Rīgas.

Apdzīvotā vieta atrodas nomaļus no valsts autoceļiem.

1897. gadā katoļu ciemā bija 4 sētas ar 34 cilvēkiem.
## Atsauces
Bratiški

**Bratiški** (arī **Braciškas**, **Braciški**, latgaliski: **Braciškys**) ir ciems Preiļu novada Upmalas pagastā. Atrodas pagasta dienvidaustrumu daļā 5,4 km no pagasta centra Vecvārkavas un 212,3 km no Rīgas.

Apdzīvotā vieta atrodas nomaļus no valsts autoceļa V751 (Vecvārkava–Ančkini–Pieniņi–Kauša), Ūdzeņas upes kreisajā krastā.

1897. gadā katoļu ciemā bija 10 sētas ar 41 cilvēkiem.
## Atsauces
Hels Robsons-Kanu

**Tomass Henrijs Alekss Robsons-Kanu** (, dzimis  Londonā) ir bijušais britu futbolists, Velsas futbola izlases spēlētājs. Spēlēja malējā pussarga pozīcijā, dažkārt — uzbrucēja pozīcijā.

Futbolista gaitas sācis *[[Arsenal FC]]* skolā, bet 15 gadu vecumā pārgājis uz *[[Reading F.C.]]*. Pēc futbola akadēmijas beigšanas 2007. gadā kādu laiku pavadījis klubos *[[Southend United F.C.]]* un *[[Swindon Town F.C.]]* un 2009. gadā atgriezies *[[Reading F.C.]]*. Debitējis Premjerlīgā 2012. gadā un kluba rindās 228 spēlēs guvis 30 vārtus. Savu karjeru 2021. gadā noslēdzis ''West Bromwich Albion''.

Robsons-Kanu sākotnēji pārstāvējis Anglijas U-19 un U-20 izlases, bet 2010. gadā mainījis futbola pilsonību uz Velsu (kvalificējās pa vecmāmiņas līniju). Velsas pieaugušo izlasē debitējis 2010. gada 23. maijā spēlē pret Horvātiju, pirmos vārtus izlases sastāvā guvis 2013. gada martā spēlē pret Skotiju. Spēlējis arī 2016. gada Eiropas čempionātā.

## Sasniegumi
**Reading**

* Anglijas čempionāts: 2011–12

## Atsauces

## Ārējās saites
Bratišku ezers

**Bratišku ezers** (arī **Spūļu ezers**) ir caurteces ezers Preiļu novada Upmales pagastā. 

Dibens - dūņains, siekstains. Ezerā ietek Ūdzeņa, iztek Ūdzeņa uz Vepru ezeru. Ezerā ir dažas vietas, kur var peldēties. Ezerā no Ūdzeņas upes ietek mehāniski attīrīti Vārkavas ciema notekūdeņi.

## Atsauces
Pauls Šmits

**Pauls Fēlikss Šmits** (*Paul Felix Schmidt*;  Narva —  Allentouna) bija vācbaltiešu izcelsmes Igaunijas, Vācijas un ASV starptautiskais meistars šahā (1950). Pēc profesijas — ķīmiķis.

## Biogrāfija
### Dzīve Igaunijā
1934. gadā beidzis skolu Tallinā, pēc tam divus gadus mācījies Tartu Universitātē, kuru nav pabeidzis. 1930. gadu otrajā pusē bijis viens no Igaunijas spēcīgākajiem šahistiem un nopietns konkurents tā laika Igaunijas šaha līderim Paulam Keresam. 1936. gadā nospēlējis neizšķirti maču ar Keresu par Igaunijas šaha čempiona nosaukumu — 3½:3½. 1937. gadā uzvarējis starptautiskā šaha turnīrā Pērnavā, apsteidzot Keresu, Jideonu Stolberju un Salo Floru.

Pārstāvējis Igaunijas komandu Pasaules šaha olimpiādēs, kurās piedalījies 2 reizes (1937, 1939) un komandu vērtējumā izcīnījis bronzas (1939) medaļu.

### Dzīve Vācijā
Pēc 1939. gada Pasaules šaha olimpiādes Buenosairesā atgriezies Eiropā un kā etniskais vācietis pārgājis Vācijas pilsonībā. Otrā pasaules kara gados sekmīgi piedalījies dažādos šaha turnīros. 1940. gadā izcīnījis 2. vietu Vācijas 32. šaha čempionātā, bet gadu vēlāk dalījis pirmo vietu Vācijas 32. šaha čempionātā un uzvarējis papildu mačā par čempiona nosaukumu ar 3½:½. 1942. gadā Zalcburgā piedalījies spēcīgā starptautiskā šaha turnīrā un dalījis 3.-4. vietu (uzvarēja Aleksandrs Aļehins).

Pēc kara šaha turnīros spēlējis retāk, arī rezultāti vairs nav sasnieguši iepriekšējo līmeni, jo radušās problēmas ar veselību. 1949. gadā Rietumvācijā publicējis savu grāmatu par šahu — "Šaha meistars domā" (). Par vēsturiskajiem panākumiem turnīros FIDE 1950. gadā Šmitam kā vienam no pirmajiem piešķīrusi starptautiskā meistara (IM) nosaukumu.

### Dzīve ASV
1951. gadā aizstāvējis ķīmijas doktora grādu Heidelbergas Universitātē un drīz vien kopā ar sievu pārcēlies uz Kanādu, bet vēlāk uz ASV, kur apmeties Filadelfijā un uzsācis darbu kā universitātes profesors. Vēlāk pārgājis darbā uz *Bell Telephone Company* un apmeties Pensilvānijas pilsētā Allentounā, kur līdz savai aiziešanai pensijā 1982. gadā nodarbojies ar elektroķīmijas pētniecību. Mūža pēdējā posmā ar šahu nodarbojies maz, pārsvarā spēlējis tikai vieglās partijas, tomēr sadraudzējies ar citu zinātnei pievērsušos šahistu Rubenu Fainu. Miris no miokarda infarkta.

## Atsauces

## Ārējās saites
Tarlapi

**Tarlapi** ir ciems Alūksnes novada Annas pagastā. Atrodas pagasta centrālajā daļā 3 km no pagasta centra Annas, 15 km no novada centra Alūksnes un 212 km no Rīgas.

Apdzīvotā vieta atrodas pie autoceļa V396, Dzelzsupītes krastā.

## Atsauces
Brunavas iela

**Brunavas iela** ir Rīgas iela Zemgales priekšpilsētā, Bišumuižas apkaimē. Iela sākas no Bauskas ielas, krustojas ar Komētas ielu un turpinās līdz Šautuves ielai. Ielas garums ir 330 metri un tā ir klāta ar grants segumu. Ielā ir dažas individuālās dzīvojamās mājas, bet pārsvarā neapbūvēta teritorija.

Iela ir nosaukta Brunavas — Bauskas novada Brunavas pagasta centra — vārdā.

## Ielu savienojumi
Brunavas iela ir savienota ar šādām ielām:
* Bauskas iela (T veida krustojums)
* Komētas iela
* Šautuves iela
Vasilijs Berezuckis

**Vasilijs Berezuckis** (; dzimis  Maskavā) ir bijušais krievu futbolists, PFK CSKA Maskava un Krievijas futbola izlases bijušais spēlētājs. Spēlēja aizsarga pozīcijā, bet varēja spēlēt arī pussarga pozīcijā.

Berezuckis ir seškārtējs Krievijas čempions, septiņkārtējs Krievijas kausa ieguvējs, sešas reizes izcīnījis Krievijas Superkausu, 2004./2005. gada UEFA kausa ieguvējs un 2008. gada Eiropas čempionāta bronzas medaļas ieguvējs.

Futbolu sācis spēlēt Maskavas bērnu un jaunatnes sporta skolā *Smena*. Profesionālo karjeru sācis klubā *[[FK Moskva|Torpedo-ZIL]]*, bet kopš 2002. gada spēlē *PFK CSKA Maskava*. Krievijas izlasē debitējis 2003. gadā, bijis komandas kapteinis 2014. gada Pasaules kausa finālturnīrā.

Vasilijam ir dvīņubrālis Aleksejs, kas arī ir futbolists un spēlē Krievijas izlasē.

## Sasniegumi
**CSKA Moscow**

* Krievijas Premjerlīga: 2003, 2005, 2006, 2012—13, 2013—14, 2015—16
* Krievijas kauss: 2001—02, 2004—05, 2005—06, 2007—08, 2008—09, 2010—11, 2012—13
* Krievijas Superkauss: 2004, 2006, 2007, 2009, 2013
* UEFA kauss: 2004—05

## Atsauces

## Ārējās saites
Berezuckis

**Berezuckis** (; sieviešu dzimtē Berezucka (*Березуцька*)) ir krievu cilmes uzvārds. Cilvēki ar šo uzvārdu:

* Aleksejs Berezuckis (*Алексей Березуцкий*, 1982) — Krievijas futbola treneris un bijušais futbolists;
* Vasilijs Berezuckis (*Василий Владимирович Березуцкий*; 1982) — bijušais krievu futbolists.
Vecanna

**Vecanna**, agrāk **Vecanne**, vietējā izloksnē **Vacanne**, ir ciems Alūksnes novada Annas pagastā. Atrodas pagasta austrumu daļā 3 km no pagasta centra Annas, 10 km no novada centra Alūksnes un 211 km no Rīgas. Apdzīvotā vieta veidojusies ap Vecannas muižu.

Apdzīvotā vieta atrodas pie autoceļa V396, Kļavupītes krastā. Vecannas muižas apbūve ir vietējas nozīmes arhitektūras piemineklis.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
UNESCO Pasaules mantojuma vietas Nikaragvā

Sarakstā apkopotas tās **vietas [[Nikaragva|Nikaragvā]], kas iekļautas [[UNESCO Pasaules mantojuma saraksts|UNESCO Pasaules mantojuma sarakstā]]**. UNESCO sarakstā no Nikaragvas ir iekļautas **2 vietas** (abi kultūras objekti), savukārt 5 vietas ir iekļautas oficiālajā kandidātu sarakstā. Nikaragva Pasaules mantojuma konvenciju ratificējusi 1979. gada 17. decembrī.

## Sarakstā iekļautie objekti

## Sarakstā iekļauto objektu izvietojums

## Kandidātu sarakstā esošie objekti

## Atsauces
Ruķeļi

**Ruķeļi** bija apdzīvota vieta Alūksnes novada Annas pagastā. Atradās pagasta ziemeļu daļā 6 km no pagasta centra Annas, 8 km no novada centra Alūksnes un 209 km no Rīgas.

Apdzīvotā vieta atradās starp autoceļu P43 (Litene—Alūksne) un šaursliežu dzelzceļa līniju Gulbene—Alūksne.

## Atsauces
Apriķu iela

**Apriķu iela** var būt:

* Apriķu iela — iela Rīgā;
* Apriķu iela — iela Liepājā;
* Apriķu iela — iela Aizputē.
Ēriks Daiers

**Ēriks Džeremijs Edgars Daiers** (, dzimis  Čeltnemā, Anglijā) ir britu futbolists un bijušais Anglijas futbola izlases spēlētājs. Daudzpusīgs spēlētājs, kurš var spēlēt kā balsta pussargs, centra vai kreisās malas aizsargs. Kopš 2025. gada pārstāv Francijas 1. līgas komandu *[[AS Monaco|Monaco]]*.

Daiers audzis Portugālē, kur spēlējis dažāda vecuma *[[Lisabonas "Sporting"|Sporting CP]]* kluba jauniešu un junioru komandās. Pieaugušo komandās sācis startēt 2012. gadā, kad bijis izīrēts Everton F.C. klubam. 2014. gadā noslēdzis 5 gadu līgumu par 4 miljoniem GBP ar Anglijas Premjerlīgas klubu *[[Tottenham Hotspur]]*.

Spēlējis dažāda vecuma Anglijas jauniešu un junioru izlasēs. Pieaugušo izlasē debitējis 2015. gada novembrī pārbaudes mačā pret Spāniju.
## Sasniegumi

**Bayern München**

* Vācijas Bundeslīga: 2024–25
## Atsauces

## Ārējās saites
Belizas distrikts

**Belizas distrikts** () ir viens no sešiem Belizas distriktiem valsts ziemeļaustrumu daļā. Distrikts robežojas ar Korosalas distriktu ziemeļos, ar Orindžvokas distriktu ziemeļrietumos, ar Kajo distriktu dienvidrietumos un ar Stankrīkas distriktu dienvidos. Distriktu austrumos apskalo Karību jūra.

Distrikta administratīvais centrs un lielākā pilsēta ir Beliza, kas ir arī valsts galvaspilsēta. Distrikta kopējā platība ir 4 204 km², pēc 2011. gada datiem distriktā dzīvo 89 247 iedzīvotāji. Belizas distrikts ir sīkāk sadalīts trīspadsmit vēlēšanu apgabalos.

Tas ir vislielākais Belizas distrikts pēc iedzīvotāju skaita un ceturtais lielākais distrikts pēc platības.
Stankrīkas distrikts

**Stankrīkas distrikts** () ir viens no sešiem Belizas distriktiem valsts austrumu daļā. Distrikts robežojas ar Belizas distriktu ziemeļos, ar Kajo distriktu rietumos un ar Toledo distriktu dienvidos. Distriktu austrumos apskalo Karību jūra.

Distrikta administratīvais centrs un lielākā pilsēta ir Dangriga. Distrikta kopējā platība ir 2 176 km², pēc 2010. gada datiem distriktā dzīvo 32 166 iedzīvotāji. Stankrīkas distrikts ir sīkāk sadalīts divos vēlēšanu apgabalos.

Tas ir piektais lielākais Belizas distrikts pēc iedzīvotāju skaita un piektais lielākais distrikts pēc platības.
Kajo distrikts

**Kajo distrikts** () ir viens no sešiem Belizas distriktiem valsts austrumu daļā. Distrikts robežojas ar Belizas distriktu ziemeļaustrumos, ar Orindžvokas distriktu ziemeļos, ar Toledo distriktu dienvidos, ar Stankrīkas distriktu austrumos, kā arī ar Gvatemalu rietumos.

Distrikta administratīvais centrs un lielākā pilsēta ir Sanignasio. Distrikta kopējā platība ir 5 338 km², pēc 2010. gada datiem distriktā dzīvo 73 202 iedzīvotāji. Kajo distrikts ir sīkāk sadalīts sešos vēlēšanu apgabalos.

Tas ir otrais lielākais Belizas distrikts pēc iedzīvotāju skaita aiz Belizas distrikta un vislielākais distrikts pēc platības.
Teodors Štorms

**Hanss Teodors Volzens Štorms** (, dzimis , miris ) bija reālisma stila vācu rakstnieks un dzejnieks. Pēc profesijas — jurists. Darbos dzimtās Ziemeļvācijas vides ietekme.

Dzimis juristu ģimenē, 1817. gadā Vācijas galējos ziemeļos, kas tolaik bija neatkarīgā Šlēsvigas hercogiste Dānijas karaļa valdījumā. Pirmās dzejas rindas Štorms uzrakstīja, studējot tiesības Ķīles Universitātē. 1843. gadā atgriezās dzimtajā Hūzumā, kur strādāja par juristu. Kad Dānija centās iekļaut Šlēzvigu vienotās valsts sastāvā, hercogistes vācu iedzīvotāji, tai skaitā Štorms, tam pretojās. 1853. gadā Štorms devās trimdā uz Potsdamu, vēlāk dzīvoja Heiligenštatē. Kad Šlēsviga tika iekļauta Prūsijā, 1865. gadā atgriezās dzimtajā Hūzumā.

Latviski izdota Štorma noveļu izlase "Hauke Haiens. Sirmja jājējs" 1961. gadā un "Divas pasakas" 2003. gadā.

## Ārējās saites

* Teodors Štorms ''Deutsche Biographie''
Toledo distrikts

**Toledo distrikts** () ir viens no sešiem Belizas distriktiem valsts dienvidu daļā. Distrikts robežojas ar ar Stankrīkas distriktu ziemeļaustrumos un ar Kajo distriktu ziemeļos, kā arī ar Gvatemalu dienvidrietumos. Distriktu austrumos apskalo Karību jūra.

Distrikta administratīvais centrs un lielākā pilsēta ir Puntagorda. Distrikta kopējā platība ir 4 649 km², pēc 2010. gada datiem distriktā dzīvo 30 538 iedzīvotāji. Toledo distrikts ir sīkāk sadalīts divos vēlēšanu apgabalos.

Tas ir vismazākais Belizas distrikts pēc iedzīvotāju skaita un trešais lielākais distrikts pēc platības.
Marčenko

**Marčenko** ir ukraiņu cilmes uzvārds. Cilvēki ar šo uzvārdu:

* ‎Aleksejs Marčenko;
* Maksims Marčenko;
* Poļina Marčenko.
Korosalas distrikts

**Korosalas distrikts** () ir viens no sešiem Belizas distriktiem valsts ziemeļaustrumu daļā. Distrikts robežojas ar Belizas distriktu dienvidos un ar Orindžvokas distriktu dienvidrietumos, kā arī ar Meksiku ziemeļos. Distriktu ziemeļaustrumos apskalo Karību jūra.

Distrikta administratīvais centrs un lielākā pilsēta ir Korosala. Distrikta kopējā platība ir 1 860 km², pēc 2010. gada datiem distriktā dzīvo 48 324 iedzīvotāji. Korosala distrikts ir sīkāk sadalīts četros vēlēšanu apgabalos.

Tas ir trešais lielākais Belizas distrikts pēc iedzīvotāju skaita un vismazākais distrikts pēc platības.
Prignicas apriņķis

**Prignicas apriņķis** () ir apriņķis Vācijā, Brandenburgas federālajā zemē.

Apriņķis robežojas ar Brandenburgas Ostprignicas-Rupīnes apriņķi, Saksijas-Anhaltes Štendālas apriņķi, Lejassaksijas Lihovas-Dannenbergas apriņķi, kā arī Mēklenburgas-Priekšpomerānijas Ludvigslustes-Parhimas apriņķi.

Prignicas apriņķis iedalās 3 pilsētās un 8 kopienās. Pilsētas ir Perleberga, Pricvalka un Vitenberge, bet kopienas — Grospankova (Prignica), Gumtova, Karštete un Platenburga bez sīkāka iedalījuma, kā arī Bādvilsnaka/Vīzene, Lencene-Elbtalaue, Meienburga un Putlica-Berge ar sīkāku iedalījumu.
Karaliskā viktorija

**Karaliskā viktorija** (*Victoria amazonica*) ir ūdensrožu dzimtas suga, kas sastopama Amazones baseinā Dienvidamerikā. Karaliskā viktorija ir viena no divām viktoriju ģints sugām.

## Nosaukums
Augs tika atklāts 1801. gadā un jau 19. gadsimta vidū ieviests Eiropas botāniskajos dārzos. Par godu Anglijas karalienei sugu sākotnēji nosauca *Victoria regia*, bet vēlāk nomainīja kā *Victoria amazonica*.

## Apraksts
[thumb|left|Karaliskās viktorijas [zieds.]]
Karaliskās viktorijas pazīstamas neparasti lielo apaļveida lapu dēļ, kuru diametrs var pārsniegt 2,5 m. Lapu maliņa uzlocīta, tās virspusi klāj vaskota kārtiņa, novēršot lapu samirkšanu. Lejasdaļa purpursarkana un violeta, ar ribainu dzīslojumu un klāta daudziem dzeloņiem. Dzeloņi, acīmredzot, pasargā lapas no augēdājām zivīm un lamantīniem. Spēcīgās, līdz 5 cm platās un 6 cm augstās ribas nodrošina lapām izturību, pasargājot tās no salūšanas. Līdzīga citām ūdensrožu dzimtas sugām, labi attīstīti vēdinātājaudi jeb aerenīma — lielas, ar gaisu pildītas starpšūnu telpas, — kas nodrošina peldspēju.
Garais kāts iesniedzas līdz ūdenstilpes dibenam, caur dubļu kārtu nostiprinoties tās dzelmē.

Ziedēšanas laiks ļoti īss. Salīdzinoši milzīgie ziedi atplaukst naktīs un pirmajā naktī izplata stipru ananasiem līdzīgu smaržu, piesaistot apputeksnētājas vaboles. Nākamajā naktī atplaukušo ziedu krāsa variē no sārtas līdz spilgti sarkanai. Rītausmā ziedi aizveras un nogrimst ūdenī. Tur izveidojas liels auglis, kas satur nelielas melnas sēklas. Sēklu nobriešana ilgst līdz 2 mēnešiem. Sezonas laikā katrs karaliskās viktorijas augs spēj radīt 40 līdz 50 lapas, veidojot blīvas audzes un pārklājot ūdenstilpes virspusi.

## Izplatība
Sastopama ekvatoriālajā Brazīlijā, Bolīvijā Amazones baseina vidusdaļā, kā arī Gviānā upēs, kuras ietek Karību jūrā.

## Veģetācija
Aug klusos, mierīgos un siltos ūdeņos nelielos ezeros un par ezeriem tapušās vecupēs, dīķos, applūdušās pļavās.

## Galerija

Attēls:Victoria amazonica 002.jpg
Attēls:Victoria amazonica bud.jpg|Karaliskās viktorijas dīglis.
Attēls:Victoria amazonica, back side of a leaf (Kobe Kachoen).jpg|Lapas apakšējā daļa.
Attēls:Victoria amazonica full view.jpg|Karaliskās viktorijas zieds.


## Atsauces

## Ārējās saites
Gunnars Frīdemanis

**Gunnars Frīdemanis** (;  Tallina — ) bija vācbaltiešu izcelsmes Igaunijas šahists.

## Biogrāfija
Ar šahu sācis nodarboties vienpadsmit gadu vecumā. 1933. gadā uzvarējis Igaunijas šaha čempionātā. 1935. gadā gandrīz atkārtojis šo panākumu, kad dalījis pirmo vietu ar Paulu Keresu, taču zaudējis papildu mačā par čempiona nosaukumu ar 1:2. Vēl trīs reizes Igaunijas šaha čempionātos izcīnījis bronzas medaļas (1932, 1934, 1939).

Pārstāvējis Igaunijas komandu lielākajos komandu šaha turnīros:
* Pasaules šaha olimpiādēs piedalījies 3 reizes (1935-1939). 1939. gadā komandu vērtējumā izcīnījis bronzas, bet individuālajā vērtējumā — zelta medaļas;
* neoficiālajā Pasaules šaha olimpiādē piedalījies 1936. gadā.

Otrā pasaules kara laikā kā etniskais vācietis iesaukts vērmahtā un kritis kaujās Austrumu frontē.

## Atsauces

## Ārējās saites